Държавен вестник, бр. 107, 2025 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  107
 
1. Изисквания към кандидатите  
1.1. Изисквания към кандидатите за входящо минимално образователно и/или входящо 
квалификационно равнище за придобиване на степени на професионална квалификация 
съгласно Закона за професионалното образование и обучение  
За придобиване на втора и трета степен на професионална квалификация по 
професията „Органични химични технологии“ от Списъка на професиите за професионално 
образование и обучение, утвърден от министъра на образованието и науката със Заповед № 
РД09-2230 от 09.08.2024 г., изискванията за входящото минимално образователно равнище 
към кандидатите са: 
За придобиване на втора степен на професионална квалификация: 
 за лица, навършили 16 години – завършен първи гимназиален етап. 
За придобиване на трета степен на професионална квалификация: 
 за ученици – завършено основно образование; 
 за лица, навършили 16 години – придобито право за явяване на държавни 
зрелостни изпити или завършено средно образование. 
Изискването 
за 
входящо 
квалификационно 
равнище 
при 
продължаващо 
професионално обучение за придобиване на трета степен на професионална квалификация е 
придобита втора степен на професионална квалификация по професията. 
1.2. Здравословното състояние на кандидата се удостоверява с медицински документ, 
доказващ, че професията, по която желае да се обучава, не му е противопоказна. 
 
2. Описание на професията 
2.2. Втора степен на професионална квалификация по професията  
Завършилият втора степен на професионална квалификация по професия „Органични 
химични технологии“ изпълнява задачи, свързани с подготовка на суровините и материалите 
за технологичните процеси; наблюдение на етапите на производствените процеси и 
поддържане на основните параметри в оптимален режим; сигнализиране за техническа 
неизправност на производственото оборудване; опазване на околната среда; създаване и 
поддържане на добри взаимоотношения с колеги и с ръководния персонал на 
предприятието/фирмата. 
Работата включва: подготовка, претегляне и смесване на суровини или съставки в 
правилната последователност; захранване на машините със суровини и материали; 
мониторинг на отчитанията на измервателните уреди и инструменти; докладване за 
констатирани промени в работата на машините; работа с машините за подготовка и 
обработка на съставки или крайни продукти; проверка на работата на машините и 
регулиране на налягането, температурата, рН и др.; изпитване на проби от продукта за 
проверка на качеството и нанасяне на получените данни в съответни протоколи; проверка на 
инструментите и оборудването за правилната им работа; пускане и спиране на инсталацията; 
прилагане на покрития за цвят и мирис, на консерванти и др.; включване в дейности по 
прецизна обработка на материали, поставяне на продуктите в инсталации за сушене; 
изсипване на крайните продукти в съответни резервоари (контейнери, цистерни) или съдове 
за съхранение или транспорт; претегляне и дозиране на продуктите; извършване на дребни 
ремонти; почистване, поддържане, дезинфекциране и подготовка на оборудването; 
докладване за по-сериозните повреди на технолога по поддръжката; проверка на състоянието 
на оборудването съобразно изискванията за здравословни и безопасни условия на труд.